Aleos (syn Afeida)

Aleos (Aleos) je v gréckej mytológii syn a nástupca Afeida, kráľa arkádskej Tegee.Apollodoros, Bibliotheca, 3,9,1.Pausanias, Periégésis tés Hellados, 8,4,4-5.

Aleos, syn Afeida, bol vnuk slávneho Arkada,Pausanias, Periégésis tés Hellados, 8,4,1-4. po ktorom bola pomenovaná krajina Arkádia v strede Peloponézskeho polostrova.Pausanias, Periégésis tés Hellados, 8,4,1. Po Aleovi zase nieslo svoje meno arkádske mesto Alea.Pausanias, Periégésis tés Hellados, 8,23,1. Aleos a jeho manželka Neaira, dcéra Perea, boli rodičia synov, Lykurga a Kéfea a dcéry Augy,ktorú zneuctil hrdina Herakles a ona mu potom porodila syna Télefa.Apollodoros, Bibliotheca, 2,7,4.

Podľa antického autora Hygina, manželkou Alea z Arkádie bola Kleobulé a ich synovia Amfidamas a Kéfeus boli účastníkmi plavby Argonautov za zlatým rúnom do Kolchidy.Hyginus, Fabulae 14.

 Referencie a bibliografia 

Kategória:Postavy gréckej mytológie